હાલમાં દેશમાં આર્થિક ક્ષેત્રે પ્રવર્તી રહેલી સધ્ધરતાને કારણે પ્રોફેશનલો માટે રિયલ્ટીમાં રોકાણ કરવાનું સરળ બન્યું છે. આ વિશે વાત કરતાં વેલ્થ મૅનેજમેન્ટ ફર્મ સાથે કામ કરતા એક્ઝિક્યુટિવ પ્રણવ જગશિયા કહે છે કે ‘પહેલાંના સમયમાં કોઈ વ્યક્તિને પહેલો ફ્લૅટ ખરીદવાનું ભંડોળ ભેગું કરતાં દસ વર્ષ જેટલો અને લોનને ચૂકવતાં ૧૫ વર્ષ જેટલો સમય લાગી જતો. અત્યારના સમયમાં વધેલી આવક અને સરળ વ્યાજદરને કારણે પ્રોફેશનલો સમયાંતરે પ્રૉપર્ટીમાં રોકાણ કરતા થયા છે. રિયલ એસ્ટેટ લાંબા ગાળે હંમેશાં સારું રિટર્ન આપતું હોવાને કારણે એમાં રોકાણ કરવાથી ફાયદો જ થાય છે. લાંબા ગાળાનું રોકાણ કરવા માગતા રોકાણકારોએ આ જ કારણોસર પ્રૉપર્ટીનો પણ તેમના ઇન્વેસ્ટમેન્ટ ર્પોટફોલિયોમાં સમાવેશ કરવો જોઈએ.’